T'arrivi cianin...

Opera letiaia in zeneise de Vito Elio Petrucci.

T'arrivi cianin...

T'arrivi cianin scùo 
che pe tutta a neutte ti me lasci da solo. 
Ti veu che m'abittue à un destin 
ch'o l'allontann-a da-o sô. 
Quande sento che t'arrivi, 
cöro appreuvo a-o ciæo ch'o se desfa: 
unna man a l'inversa 
into veuo derrê a-i teiti da còsta. 
À l'ùrtimo 
m'attacco a-a stella che gh'é de longo 
da-o campanin de San Ròcco.

Da o scito de:Alessandro Guasoni
Categorîa:Conponiménti in lìgure